Hamorska gmejnska rada zrěčenje za turistisku atrakciju wobzamknyła
Hamor (AK/SN). Wot spočatka sezony 1. apryla 2019 ma na Bjerwałdskim jězoru pasažěrska łódź jězdźić. K tomule zaměrej wuzna so zawčerawšim Hamorska gmejnska rada. Jednohłósnje wobzamknychu radźićeljo zrěčenje wo wobhospodarjenju tajkeje łódźe mjez Hamorskej gmejnu a Dožiwjenskim łódźnistwom Hornja Łužica tzwr. „Zakład a přikład za to je zrěčenje wo pasažěrskej łódźi na Lejnjanskim jězoru, wotzamknjene mjez łódźnistwom Marianny Löwa a sakskim zaměrowym zwjazkom Łužiska jězorina.“ To rozłoži radźićelam Roman Krawc, projektowy koordinator Hamorskeje gmejny za Bjerwałdski jězor. Lětsa w nowembru chcedźa łódź ze Sauerlanda do Hornjeje Łužicy přiwjezć.
hrv_Latn szl_Latn